Suchinthana/ta-wikipedia huggingface dataset:
சித்ரா பிரியா

ஆர். சித்ரா பிரியா (R. Chithra Priya; பிறப்பு 30 மார்ச் 1984) தென்னிந்திய மாநிலமான தமிழ்நாட்டின்  சென்னையைச் சேர்ந்த பெண் இரு சக்கர வாகன சவாரி செய்பவர் ஆவார். இவர் சித்ரா நீண்ட தூர சவாரிகளில் மிகவும் ஆர்வமாக உள்ளார். சித்ரா பிரியா, பிகெர்னியுடனும், விக்கி கிரேவுடனும் இணைந்து  சர்வதேச Female Ride Day©  என்ற பெண்கள் சவாரியின் நிறுவனராகவும், MOTORESS® என்ற நிறுவனத்தின் நிறுவனராகவும் அதன் இயக்குனராகவும் இருக்கிறார்.

ஆரம்ப கால வாழ்க்கை 
சித்ராவுக்கு தனது இரு சகோதரர்களால் விசையுந்து சவாரி கற்றுக் கொடுக்கப்பட்டது. 2005ஆம் ஆண்டு தனது சொந்த விசையுந்தை இவர் பெற்றார். இவர் 80 சிசி - 110 சிசி பிரிவில் மூன்று புதிய விசையுந்துப் பந்தயங்களில் கலந்து கொண்டுள்ளார். ஒரு பந்தயத்தின் போது, இவர் மட்டுமே கலந்து கொண்டவர்களில் ஒரே பெண்ணாக இருந்தார். அந்தப் பந்தயத்தில் இவர் மூன்றாவது இடத்தில் வந்தார். ஆனால் வேகமாக ஓட்டி வந்தவர்களில் தங்கம் வென்றார். சித்ரா நீண்ட தூர சவாரிகளில் மிகவும் ஆர்வமாக உள்ளார்.

தொழில் 
விசையுந்துப் பந்தயம் இந்தியாவில் முறையான விளையாட்டாக அங்கீகரிக்கப்பட்டாலும், சித்ரா தனது ஆர்வத்திற்கு நிதி பெறுவது மிகவும் கடினமாகவே உள்ளது. அதற்கு பதிலாக, இவர் நீண்ட தூர சவாரியில் தனது ஆர்வத்தைத் தொடர்கிறார்.

சாடில் சோர் சான்றிதழ் பெற்ற ஒரே இந்திய பெண் விசையுந்து சவாரி செய்பவராக இருக்கிறார். இது அயர்ன் புட்  சங்கத்தால் வழங்கப்பட்ட ஒரு சகிப்புத்தன்மை சவாரி சான்றிதழ் ஆகும். இதில் இவர் 24 மணி நேரத்தில் 1,600 கிலோமீட்டர் சவாரி செய்து சாதனை புரிந்துள்ளார்.  உலகின் மிக உயர்ந்த மோட்டார் வசதியுள்ள சாலையான கர்துங்களாவில் சவாரி செய்ததற்காக, பெண் விசையுந்து இந்தியாவின் பிகெர்னி சங்கத்தின் குழுவிற்கு இவர் ஒரு பகுதியாக இருந்ததற்காகவும் , சர்வதேச சாடில்சோர் சாதனைகள் பட்டத்தை பெற்ற முதல் மற்றும் ஒரே பெண்மணி என்பதற்காகவும், கன்னியாகுமரியிலிருந்து  லே வரை 154 மணிநேரத்தில் சவாரி செய்ததற்காகவும் இவரது பெயர் லிம்கா சாதனைகள் புத்தகத்தில் மூன்று முறை இடம் பெற்றுள்ளது.

இவர் , ஊர்வசி படோலே, ஷீதல் பிதாயே ஆகியோருடன் பிகர்னி குழுவின் முக்கிய குழு உறுப்பினராக உள்ளார்.

சித்ரா பிரியா, பிகெர்னியுடனும், விக்கி கிரேவுடனும் இணைந்து, சர்வதேச Female Ride Day©  என்ற பெண்கள் சவாரியின் நிறுவனராகவும், MOTORESS® என்ற நிறுவனத்தின் நிறுவனராகவும் அதன் இயக்குனராகவும் இருக்கிறார். இது சர்வதேச பெண்கள சவாரியின் 10 வது பதிப்பை கொண்டாடியது.  இவர்கள் மகாராட்டிராவையும், குசராத்தையும் சுற்றி 10 நாள் சுற்றுப்பயணத்தை ஏற்பாடு செய்தனர். இது மோட்டார் சைக்கிள் மீது பெண்களுக்கு விழிப்புணர்வை ஏற்படுத்தும் சர்வதேச பெண் சவாரி தினத்தின் உலகளாவிய நடவடிக்கையுடன் ஒத்திசைந்தது. இவர் இயற்கை பாதுகாப்பு மற்றும் கிரீன் பீஸ் தன்னார்வத் தொண்டில் ஆர்வம் காட்டுகிறார்.

சாதனைகள் 
2011 ஆம் ஆண்டில், 24 மணி நேரத்திற்குள் 1,650 கிமீ முடித்து அயர்ன் பட் சங்கத்தால் சாடில் சோர் சான்றிதழை முதல் இந்தியப் பெண் என்ற பெருமையைப் பெற்றார்.

மேற்கோள்கள் 

 

தமிழ்நாட்டு விளையாட்டு வீராங்கனைகள்
வாழும் நபர்கள்
1984 பிறப்புகள்
மீனாட்சி விஜயகுமார்

மீனாட்சி விஜயகுமார் (Meenakshi Vijayakumar) முதல் இந்திய பெண் தீயணைப்பு அதிகாரி ஆவார்.  இவர் தற்போது சென்னை தாம்பரத்தில் உள்ள மாநில பயிற்சி மையத்தின் இணை இயக்குனராக பணிபுரிகிறார். இரண்டு உயிர்களைக் காப்பாற்றியதற்காக 2013 ஆம் ஆண்டில் இவர் வீரதீரத்திற்கான ஜனாதிபதி பதக்கத்தை பெற்றார். இவர் 2019 இல் புகழ்பெற்ற சேவைக்கான ஜனாதிபதி பதக்கத்தையும் பெற்றுள்ளார். தென்கொரியா, ஆஸ்திரேலியா, அமெரிக்காவில் நடைபெற்ற உலக தீயணைப்பு வீரர்கள், உலக காவல் போட்டிகளிலும் மற்றும் நாக்பூரில் நடைபெற்ற தீ விளையாட்டுக்களில் பதக்கம் வென்ற முதல் இந்திய தீயணைப்பு அதிகாரி ஆவார்.

கல்வி 

இவர் தனது பள்ளிப்படிப்பை சென்னை பரத் சீனியர் செகண்டரி பள்ளியில் பயின்றார்.  சென்னை எத்திராஜ் கல்லூரியில் ஆங்கில இலக்கியத்தில் பட்டப்படிப்பு மற்றும் முதுகலை பட்டப்படிப்பை முடித்தார். 1991 இல் புதுதில்லியில் உள்ள பாரதிய வித்யா பவனில் இருந்து தொழில்துறை உறவு மற்றும் பணியாளர் மேலாண்மையில் முதுகலை பட்டயப் படிப்பை முடித்தார். 1994 ஆம் ஆண்டு அண்ணாமலைப் பல்கலைக்கழகத்தில் இளங்கலை பட்டப்படிப்பை முடித்தார். தேசிய தீ சேவை கல்லூரியில் மேம்பட்ட பட்டய படிப்புகளையும் முடித்துள்ளார். 2008 ஆம் ஆண்டில் இந்தியாவின் தீயணைப்பு பொறியாளர் நிறுவனத்தால் "பட்டதாரி உறுப்பினர்" சான்றிதழ் இவருக்கு வழங்கப்பட்டது மற்றும் 2014 ஆம் ஆண்டில் யுனைடெட் கிங்டமில் மார்ஷில் உள்ள மார்டன் இன்ஸ்டிடியூட் ஆப் ஃபயர் சயின்ஸ் மற்றும் ஃபயர் சேஃப்டி (HL) மூலம் IFE நிலை 4 சான்றிதழ் வழங்கப்பட்டது. 2014 ஆம் ஆண்டில் இங்கிலாந்தின் தொழில்சார் பாதுகாப்பு மற்றும் ஆரோக்கியத்தில் தேசிய தேர்வு வாரியத்தால் தொழில் ஆரோக்கியம் மற்றும் பாதுகாப்பிற்கான NEBOSH சர்வதேச பொதுச் சான்றிதழும் வழங்கப்பட்டது.  முதுகலை வணிக மேலாண்மை (MBA) 2017 ஆம் ஆண்டு முடித்தார்.

தொழில் 

மீனாட்சி விஜயகுமார் 1990 ஆம் ஆண்டு சென்னை செல்லம்மாள் கல்லூரியில் ஆங்கில உதவி பேராசிரியராக தனது வாழ்க்கையைத் தொடங்கினார். புது தில்லியில் உள்ள ஃபாதர் ஆக்னல் இன்ஸ்டிடியூட் ஆப் மேனேஜ்மென்ட்டில் கம்யூனிகேஷன் டெக்னிக் விரிவுரையாளராகப் பணியாற்றினார். இவர் 1998 இல் குரூப் 1 சேவை தேர்வில் தேர்ச்சி பெற்றார், ஆனால் தீயணைப்பு சேவையில் பெண் அதிகாரிகளை சேர்க்கலாம் என்று முடிவு செய்யப்படுவதற்கு முன்பு 2003 வரை காத்திருக்க வேண்டியிருந்தது.

இவர் வட சென்னையில் நான்கரை ஆண்டுகள் மற்றும் புறநகர் சென்னை ஒன்றரை ஆண்டுகள் கோட்ட தீயணைப்பு அதிகாரியாக பணியாற்றினார். இவர் 400 க்கும் மேற்பட்ட தீ மற்றும் மீட்பு அழைப்புகளில் கலந்து கொண்டார்.  சுனாமி பேரழிவில் இவர் மீட்புப் பணிகளில் பங்கேற்றார். இவரது பிரிவில் தீ பாதுகாப்புத் திட்டங்களை ஒழுங்குபடுத்துவதற்கும் இவர் பொறுப்பாக இருந்தார். இந்தியா முழுவதிலுமிருந்து 30 க்கும் மேற்பட்ட தொகுதி தீயணைப்பு அதிகாரிகளுக்கு இவர் பயிற்சி அளித்துள்ளார்.

இவருக்கு 2013 ஆம் ஆண்டில், வீரத்திற்கான ஜனாதிபதி தீயணைப்பு சேவை பதக்கம்  வழங்கப்பட்டது. இவர் இளம் இந்தியப் பெண்களைத் தொழிலைத் தொடர ஊக்குவிக்கும் வகையில் பேசுகிறார்.

தனிப்பட்ட விவரங்கள் 

இவர்  முன்னாள் இணை பதிவாளர், கூட்டுறவு சமூகம் காலஞ்சென்ற திரு பி.கே. பத்மநாதன் மற்றும் முன்னாள் இயக்குநர், எழும்பூரிலுள்ள குழந்தைகள் மருத்துவமனையின் மருத்துவர் வி. கிருஷ்ணகுமாரியின் மகளாவார்.   இவர் காமராசர் ஆட்சியில் அமைச்சராக இருந்த பி. கக்கனின் மூத்த பேத்தியும் ஆவார்.

மேற்கோள்கள் 

 
 
 1 dies, 3 rescued as pit caves in at Pallikaranai | Deccan Chronicle

வெளி இணைப்புகள் 

What they say - The Hindu

தமிழ்நாடு பெண்கள்
1964 பிறப்புகள்
வாழும் நபர்கள்
மதுரை மக்கள்
சந்த் உசுமானி

சந்த் உசுமானி (Chand Usmani) (3 சனவரி 1933 - 26 நவம்பர் 1989) 1950களிலிருந்து 1980களின் பிற்பகுதி வரை பாலிவுட் திரைப்படங்களில் பணியாற்றிய ஓர் இந்திய நடிகை ஆவார். இவர் 1971இல் சிறந்த துணை நடிகைக்கான பிலிம்பேர் விருதை வென்றார் . சுய தியாகம் செய்யும் மனைவியாகவும்,  தாய் கதாபாத்திரங்களில் சிறப்பாக நடித்ததற்காகவும்  இவர் நினைவுகூரப்படுகிறார். "ஜீவன் ஜோதி" என்ற பாலிவுட் படத்தில் நடிகர் சம்மி கபூருக்கு கதாநாயகியாக அறிமுகமானார். பின்னர், பாரதி, பாப் ரே பாப் , சாம்ராட் பிருத்விராஜ் சவுகான், ரங்கீன் ரேடென், நயா டவுர், பிரேம் பத்ரா, பெச்சான் உள்ளிட்ட பல படங்களில் முக்கிய வேடங்களில் நடித்தார்.

சுயசரிதை 
சந்த்பீபி கானம் உசுமானி 3 சனவரி 1933 அன்று உத்தரபிரதேசத்தின் ஆக்ராவில் ஒரு பஷ்தூன் குடும்பத்தில் பிறந்தார். ஆன் மிலோ சஜ்னா  படத்தின் இயக்குநரான முகுல் தத் என்பவரை திருமணம் செய்து கொண்டார். இவர்களுக்கு ரோஷன் என்ற ஒரு மகன் பிறந்தான். திரைப்படங்களில் நடிப்பதற்காக மும்பைக்கு வந்த இவர்  மாகிமில் உள்ள ஒரு வீட்டில் தங்கி பட வாய்ப்புகளை தேடினார். இவர் 26 நவம்பர் 1989 அன்று மும்பையில் இறந்தார்.

தொழில் 
சந்த் உசுமானி 1949 இல் 'கர்தார்-கொலினோஸ்-தெரசா போட்டி' என்ற திறமைப் போட்டியில் பங்கேற்று இரண்டாம் இடத்தைப் பெற்றார். 1953 ஆம் ஆண்டில், ஜீவன் ஜோதியில் சம்மி கபூருக்கு கதாநாயகியாக அறிமுகமானார் (சம்மி கபூரின் அறிமுகமும் கூட). பாரதி, பாப் ரே பாப் , சாம்ராட் பிருத்விராஜ் சவுகான் ஆகிய படஙக்ளில் நடித்தார். மேலும் ரங்கீன் ரேடென், நயா டவுர், பிரேம் பத்ரா , பெச்சான் உள்ளிட்ட பல படங்களில் முக்கிய வேடங்களில் நடித்தார். இவர் மிகவும் விமர்சன ரீதியான பாராட்டுகளைப் பெற்றார்: ரங்கீன் ரேடனின் (1956) ஒரு விமர்சனத்தில் "ஒரு சிறந்த நடிப்பை அளிக்கிறார்; சிறந்த வளர்ந்த கதாபாத்திரமாக இவர் படத்தின் வாழ்க்கை மற்றும் ஆன்மாவாக மாறினார்" என்று கூறிகிறது. பாப் ரீ பாப்பில், "உசுமானி திரையில் வெளிப்படுத்திய மகிழ்ச்சிக்காக" ஒரு முக்கிய காட்சியைக் குறிப்பிடப்பட்டுள்ளது. இந்தியத் திரைப்பட அறக்கட்டளையின் விமர்சனத்தில் "இதயத்தை சூடேற்றும் புன்னகையுடன் உற்சாகமான சந்த் உசுமானி" என விவரிக்கிறது. 1970 ஆம் ஆண்டு வெளியான பெச்சான் திரைப்படத்தில் சம்பா என்ற பாலியல் தொழிலாளியாக நடித்ததற்காக 1971 இல் சிறந்த துணை நடிகைக்கான பிலிம்பேர் விருதை வென்றார்.  ஏறக்குறைய 40 வருடங்களுக்குப் பிறகு, தி இந்துவின் திரைப்பட விமர்சகர், "சந்த் உசுமானி சம்பாவின் பாத்திரத்திற்கு கட்டுப்பாடு, சமநிலை மற்றும் கருணை ஆகியவற்றைக் காட்டி நியாயமாகச் செயல்படுகிறார்" என்று எழுதினார்.  ஒரு நீண்ட வாழ்க்கை இருந்தபோதிலும், இவர் பேச்சு நிகழ்ச்சித் தொகுப்பாளரான தபஸ்ஸூமுக்கு அளித்த பேட்டியில், தனக்கு ஒரு முகவர்/மேலாளர் இல்லாததற்கு வருத்தப்பட்டதாக கூறினார். இதனால் தான் மாறுபட்ட பாத்திரங்களைப் பெறவில்லை எனவும் அதிக வெற்றியையும் பெறவில்லை எனவும் கூறினார். இவரது பல பாத்திரங்களில், தன்னையே தியாகம் செய்யும் மனைவியாகவும், தாயாகவும், காதலி அல்லது சகோதரியாகவும் நடித்தார். மகாசுவேதா தேவியின் 1986 சிறுகதையான 'தி வெட்-நர்ஸ்' ஒரு இல் இவரைப்பற்றி சுருக்கமாக விவரித்துள்ளார்.

 ஜசோதா இந்தியப் பெண்மையின் உண்மையான உதாரணம். அவள் கற்பு மற்றும் அன்புள்ள மனைவி மற்றும் அர்ப்பணிப்புள்ள தாய், கற்பனை வரம்புகளை விரிவாக்கும் தியாகம் மற்றும் அர்ப்பணிப்பு ஆகியவற்றை உள்ளடக்கிய இலட்சியங்கள் மற்றும் சதி தொடங்கி பல நூற்றாண்டுகளாக பிரபலமான இந்திய ஆன்மாவில் உயிருடன் இருந்தனர். -சாவித்ரி-சீதா நம் காலத்தில் நிருபா ராய் முதல் சந்த் உசுமானி வரை."

மேற்கோள்கள்

வெளி இணைப்புகள் 

20 ஆம் நூற்றாண்டின் இந்திய நடிகைகள்
இந்தித் திரைப்பட நடிகைகள்
1989 இறப்புகள்
1933 பிறப்புகள்
பாப்ரா செரீப்

பாப்ரா செரீப் (Babra Sharif), (பிறப்பு 10 திசம்பர் 1954)  ஓர் பாக்கித்தான் திரைப்பட நடிகையாவார். இவர் 1970களின் நடுப்பகுதியிலிருந்து 1980கள் வரை தான் நடித்த பாத்திரங்களுக்கு மிகவும் பிரபலமானவர். இவர் தொலைக்காட்சி விளம்பரங்களில் தனது வாழ்க்கையைத் தொடங்கினார். ஷாஹித், நதீம் பேக், வஹீத் முராத், குலாம் மொஹைதீன், பைசல் ரஹ்மான், முஹம்மது அலி , சுல்தான் ரஹி உட்பட இவரது காலத்தின் பல பிரபலமானவர்களுடன் இவர் பணியாற்றியுள்ளார். இவர் பாக்கித்தானில் உருது படங்களில் நடித்து பெரும் வெற்றி பெற்றார். இவர் ஒரு நடிகையாக தனது பன்முகத்தன்மையை நிரூபித்த பல்வேறு பாத்திரங்களை செய்தார். சில விமர்சகர்கள் இவரை பாக்கித்தானில் இருந்த காலத்தின் சிறந்த நடிகையாகவும் கருதினர்.

இவர் 100க்கும் மேற்பட்ட திரைப்படங்களில் பணியாற்றியுள்ளார்.

ஆரம்ப கால வாழ்க்கை 
செரீப் பாக்கித்தானின் இலாகூரில் ஒரு நடுத்தர வர்க்க பாக்கித்தான் கிறிஸ்தவ குடும்பத்தில் பிறந்தார். சிறுவயதிலிருந்தே, இவர் நிகழ்ச்சி வணிகத்தில் கணிசமான ஆர்வம் காட்டினார்.

தொழில்

விளம்பரமும் தொலைக்காட்சியும் 
செரீப் 12 வயதில் விளம்பரங்களுக்கு மாதிரியாக நடிக்கத் தொடங்கினார்; இவர் 1973 இல் 'ஜெட்' வாஷிங் பவுடர் விளம்பரத்தில் தனது இருப்பை வெளிப்படுத்தினார். மேலும், ஜெட்' பவுடர் கேர்ள் என்றும் அறியப்பட்டார். அழகான கூந்தலைக் கொண்டிருந்த கவர்ச்சியான மற்றும் புத்திசாலியான் இவர் விரைவில் ஒரு வீட்டுப் பெயராக மாறினார். அதே ஆண்டில், இவர் மொஹ்சின் ஷிராஜியின் தொலைக்காட்சி நாடகத்தில் தோன்றினார். இது ஒரு கராச்சி தொலைக்காட்சி நிலையத்திலிருந்து ஒளிபரப்பப்பட்டது. மேலும் பாக்கித்தன் தொலைக்காட்சியின்  ஹசீனா மொயின் எழுதிய ஷிரின் கான் இயக்கிய நகைச்சுவை நாடகமான கிரண் கஹானி யில் நடித்திருந்தார். 1992 இல் மீண்டும் தொலைக்காட்சிக்கு வந்தார். அன்வர் மக்சூத்தின் பாக்கித்தான் தொலைக்காட்சி நகைச்சுவை நாடகம் நாடான் நாடியாவில் நடித்தார்.

'லக்ஸ்' விளம்பரத்தில், 'ஆகிர் லாக் ஹமரா செஹ்ரா ஹி டிக்டே ஹெய்ன்', (பொருள்: மக்கள் எங்கள் முகத்தை (முகங்களை) மட்டும் பார்க்கிறார்கள்) என்ற வாக்கியத்துடன் தோன்றினார். இது இவரது புகழை மேலும் மேலே கொண்டு சென்றது.

திரைப்படங்கள் 
1974 ஆம் ஆண்டில், ஷமிம் ஆரா தனது பூல் படத்திற்காக இவரை ஒப்பந்தம் செய்தார். இது எஸ். சுலைமான் இயக்க திட்டமிடப்பட்டது. அதே நேரத்தில், எஸ். சுலைமான் தனது இன்திசார் படத்திற்காக இவர் ஒப்பந்தம் செய்தார். இரண்டு படங்களுமே 1974இல் வெளியிடப்பட்டது ஆனால் தற்செயலாக, இன்திசார்  படம் பூல் படத்துக்கு முன்பு வெளியிடப்பட்டன. எனவே, இவர் இன்திசார் படத்தில் துணை கதாபாத்திரமாக அறிமுகமானார். நாசர் ஷபாப் இயக்கிய ஒரு பொன்விழா கண்ட1974இல் வெளியான ஷாமா என்ற மற்றொரு வெளியீடில் வஹீத் முராத், தீபா, முகமது அலி மற்றும் நதீம் ஆகியோருடன் இணைந்து நடித்திருந்தார்.

படங்களில் பணிபுரிந்த போதிலும், இவர் திரைப்படங்களில் அதிக வாய்ப்புகளைத் தேட வேண்டியிருந்தது. அது உடனடியாக வரவில்லை. 1975ஆம் ஆண்டில், இயக்குநர் மசூத் பர்வேசின் மேரா நா படாய் கான் திரைப்படத்தில் துணை நடிகையாக தோன்றினார். நீலோ மற்றும் ஷாஹித் ஆகியோர் முக்கிய வேடங்களில் நடித்திருந்தனர். பின்னர், தனது முயற்சியைத் தீவிரப்படுத்தி தன்னை பாக்கித்தான் திரைப்படத்தில்  தனது தகுதியை நிரூபித்தார்.

மேற்கோள்கள்

வெளி இணைப்புகள் 
 

பஞ்சாப் நபர்கள்
வாழும் நபர்கள்
1954 பிறப்புகள்
சந்த் கௌர்

சந்த் கவுர் (Chand Kaur;1802 - 11 சூன் 1842) சீக்கிய பேரரசின் மகாராணி ஆவார். இவரது கணவர் கரக் சிங், ஒரே மகன் நவ் நிஹால் சிங் ஆகிய இருவரும் இறந்த பிறகு, இவர் நௌ நிஹால் சிங் மற்றும் அவரது கர்ப்பிணி விதவை சாஹிப் கௌர் ஆகியோரின் பிறக்காத குழந்தைக்காக தன்னைஅரசப் பிரதிநிதியாக அறிவித்துக் கொண்டார்.  சாஹிப் கௌர் ஒரு இறந்த மகனைப் பெற்றபோது இவர் தனது கோரிக்கையை கைவிட்டார். மேலும், போட்டியாளர் ஷேர் சிங்கை எதிர்த்து இலாகூரில் நடந்த வெற்றிகரமான தாக்குதலுக்கு தலைமை தாங்கினார். தனது வேலைக்காரர்களால் 11 சூன் 1842 அன்று படுகொலை செய்யப்பட்டார்.

சுயசரிதை 
சந்த் கௌர், பஞ்சாப்பின் குர்தாஸ்பூர் மாவட்டத்தில்  உள்ள பதேகர் சூரியனில் ஒரு ஜாட் சீக்கிய சந்து குடும்பத்தில் 1802 இல் பிறந்தார். இவருடைய தந்தை சர்தார் ஜெயமால் சிங், கன்ஹையா சிற்றரசின் தலைவராவார். பிப்ரவரி 1812 இல், தனது பத்து வயதில், மகாராஜா ரஞ்சித் சிங்கின் மூத்த மகன் குன்வர் கரக் சிங்கை மணந்தார். இவர்களின் மகன், நவ் நிஹால் சிங், 23 பிப்ரவரி 1821 இல் பிறந்தார். இவர் மார்ச் 1837 இல் ஷாம் சிங் அடரிவாலாவின் மகள் சாஹிப் கௌரை மணந்தார்.

மகனின் ஆட்சி 
27 சூன் 1839 இல் ரஞ்சித் சிங்கின் மரணத்திற்குப் பிறகு, கரக் சிங் அவரது வாரிசாகவும், ராஜா தியான் சிங் டோக்ரா அவரது ஆளுநராகவும்  நியமிக்கப்பட்டனர். புதிய மன்னன் அக்டோபர் 1839 வரை சில மாதங்கள் மட்டுமே ஆட்சி செய்தார். அவருடைய மகன் நாவ் நிஹால் சிங் மற்றும் தியான் சிங் ஆகியோரின் சதித்திட்டத்தில் அவர் அரியணையிலிருந்து தூக்கியெறியப்பட்டார். இலாகூரில் சிறையில் அடைக்கப்பட்ட அவர் நவம்பர் 1840 இல் மெதுவாக கொல்லும் நஞ்சு அளிக்கப்பட்டு கொல்லப்பட்டார். தியான் சியாவின் உத்தரவின் பேரில் நஞ்சு கொடுக்கப்பட்டதாக சமகால வரலாற்றாசிரியர்கள் தெரிவிக்கின்றனர்.

நவம்பர் 5 ஆம் தேதி தனது தந்தையின் தகனத்திலிருந்து திரும்பிய நவ் நிஹால் சிங், குலாப் சிங்கின் மகன் உதாம் சிங் மற்றும் தியான் சிங்கின் மருமகன் ஆகியோருடன் ஹசூரி பாக் வாயில் வழியாக சென்றார். அவர்கள் வாயில் வழியாக செல்லும்போது மேலே இருந்து கற்களை வீசி உதாம் சிங்கைக் கொன்றனர். இளவரசரை காயப்படுத்தின. சில அடிகள் பின்தங்கிய தியான் சிங் உடனடியாக இளவரசனை கோட்டைக்குள் அழைத்துச் செல்ல ஏற்பாடு செய்தார். கோட்டைக்குள் வேறு யாரும் அனுமதிக்கப்படவில்லை, அவரது தாயும் நண்பர்களும் அவரைப் பார்க்க அனுமதித்தபோது, அவர் தலையில் பலத்த காயங்களுடன் இறந்தார்.

இறப்பு 
கடைசியாக இவர் இலாகூரில் உள்ள தனது மறைந்த மகனின் அரண்மனைக்குச் சென்று ஓய்வு பெற்று 900,000 ரூபாய் ஓய்வூதியமாகப் பெற்றார்.  சிறிது காலம் லாகூரில் உள்ள தனது  மறைந்த மகனின் அரண்மனையில் வசித்து வந்தார். இருப்பினும் இவரது எதிரிகள் இவரை ஒரு அச்சுறுத்தலாகவே கருதினர். எனவே 1842 சூன் 11 அன்று இவர் வேலைக்காரர்களால் மரக்கட்டையால் அடித்து கொல்லப்பட்டார்.

இவரது சமாதி லாகூரில் உள்ள இஸ்லாமியா கல்லூரியின் மைதானத்தில் உள்ளது.

மேற்கோள்கள் 

1842 இறப்புகள்
1802 பிறப்புகள்
பஞ்சாபின் வரலாறு
சம்யுக்தா வர்மா

சம்யுக்தா வர்மா (Samyuktha Varma ; பிறப்பு 26 நவம்பர் 1979) ஓர் இந்தியத் திரைப்பட நடிகை ஆவார். இவர் முக்கியமாக 1999 முதல் 2002 வரை மலையாளப் படங்களில் பெண் கதாபாத்திரங்களில் தோன்றினார். 1999 ஆம் ஆண்டு வேண்டும் சில வீட்டுக்காரியங்கள் என்ற குடும்ப நாடகத்திரைப்படத்தில் கதாநாயகியாக அறிமுகமானார். அதற்காக இவர் சிறந்த நடிகைக்கான தனது முதல் கேரள மாநில திரைப்பட விருதை வென்றார். அதன் பிறகு இவர் மொத்தம் 18 படங்களில் நடித்துள்ளார். பெண் கதாபாத்திரங்களின் வலுவான சித்தரிப்புக்காக இவர் அறியப்படுகிறார். சம்யுக்தா வர்மா சிறந்த நடிகைக்கான இரண்டு கேரள மாநில திரைப்பட விருதையும், சிறந்த நடிகைக்கான இரண்டு பிலிம்பேர் விருதுகளையும் வென்றுள்ளார் . இவர் 2002ஆம் ஆண்டு நடிகர் பிஜு மேனனை திருமணம் செய்து கொண்டார்.

ஆரம்ப கால வாழ்க்கை 
இவர் 26 நவம்பர் 1979 அன்று இரவிவர்மா -உமா வர்மா தம்பதியினருக்கு பிறந்தார். திருச்சூரில் உள்ள சிறீ கேரளா வர்மா கல்லூரியில் படிக்கும் போது, வேண்டும் சில வீட்டுக்காரியங்கள் படத்தில் பெண் கதாபாத்திரத்தில் நடிக்க இவருக்கு வாய்ப்பு கிடைத்தது.

திரைப்பட வாழ்க்கை 
1999 இல் வேண்டும் சில வீட்டுக்காரியங்கள் என்ற படத்தில் இவரது அறிமுகம் இருந்தது. அதைத் தொடர்ந்து 2000இல் வாழுன்னோர், சந்திரனுதிக்குண்ண திக்கில் ஆகிய படங்களில் நடித்தார்.

2000 ஆம் ஆண்டில் இயக்குநர் ராஜசேனன் இயக்கிய நாடன்பெண்ணும் நாட்டுப்பிரமணியும், இயக்குநர் பாசிலின் தயாரிப்பில் லைப் ஈஸ் பியூட்டிபுல், மோகன் இயக்கிய அங்கனே ஒரு அவதிகாலாத்து, எழுத்தாளர் கமலா தாஸின் மாதவிக்குட்டி, மதுரனோம்பாரகாட்டு , சுயம்வரபந்தல் ஆகிய சிறுகதையின் அடிப்படையில் லெனின் ராஜேந்திரன் இயக்கிய மழை போன்ற படங்களில் நடித்திருந்தார்.

2002 ஆம் ஆண்டின் இறுதியில், இவர் ரஃபி-மெகார்ட்டின் இயக்கத்தில் தென்காசிப்பட்டிணம் , இராஜசேனனின் மேகசந்தேசம் படத்திலும் நடித்திருந்தார்.

சொந்த வாழ்க்கை 
இவர் 23 நவம்பர் 2002இல் பிஜு மேனனை திருமணம் செய்து கொண்டார். தம்பதியருக்கு தக்ச் தர்மிக் என்ற மகன் 14 செப்டம்பர் 2006 இல் பிறந்தார்.

சான்றுகள்

வெளி இணைப்புகள் 
 
 Lynda Polygreen. "Bollywood Farce: Indian Actress and Family Are Detained" (18 July 2002) and "Actress's Detainment Upsets Indians in U.S. and Abroad" (19 July 2002), New York Times.

1979 பிறப்புகள்
20 ஆம் நூற்றாண்டின் இந்திய நடிகைகள்
தென்னிந்திய பிலிம்பேர் விருதுகளை வென்றவர்கள்
தமிழ்த் திரைப்பட நடிகைகள்
கேரள மாநில திரைப்பட விருது வென்றவர்கள்
வாழும் நபர்கள்
மலையாளத் திரைப்பட நடிகைகள்
அஸ்வதி மேனன்

அஸ்வதி மேனன் (Aswathi Menon) ஓர் இந்தியத் திரைப்பட நடிகை ஆவார். இவர் மலையாளத் திரைப்படங்களில் பணியாற்றுவதற்காக அறியப்படுகிறார். 2000ஆம் ஆண்டு மலையாளத் திரைப்படமான சத்யம் சிவம் சுந்தரம் படத்தில் அறிமுகமானார்.<ref></ref</ref>

ஆரம்ப கால வாழ்க்கை 
அஸ்வதி, இந்தியாவின் கேரளாவின் எர்ணாகுளத்தில் ஜெய்கோபால் மேனன் - வினிதா ராவ் ஆகியோருக்குப் பிறந்தார். துபாயின் வர்கி குழும பள்ளிகளில் தனது பள்ளிப்படிப்புக்குப் பிறகு , கேரளாவில் எர்ணாகுளம் புனித தெரசாள் கல்லூரியிலும், தேவாராவின் புனித இருதயக் கல்லூரியிலும் ஆங்கில இலக்கியத்தில் முதுகலையை முடித்தார். திரைப்பட நடிப்புக்காக அபுதாபியில் உள்ள 'நியூயார்க் திரைப்பட நிறுவனத்தில் ' சான்றிதழ் பட்டம் பெற்றார்.<ref></ref</ref>

தொழில் 
இவர், துபாயிலுள்ள வர்கி சர்வதேச தனியார் பள்ளியில் பயின்றார். அங்கு இவர் முதலில் நாடகங்களில் நடிக்க ஆரம்பித்தார். பின்னர் இவர் தென்னிந்தியாவில் மலையாளம், தமிழ் போன்ற மொழிப் படங்களில் நடிக்கத் தொடங்கினார். குஷி (2000) என்ற படத்தில் விஜய்க்கு நாயகியாக நடிக்க படத் தயாரிப்பு நிறுவனம் இவரை அணுகியது. ஆனால் தனது படிப்புக்கு முன்னுரிமை அளிக்க வேண்டியிருந்ததால் இந்த வாய்ப்பை நிராகரித்தார்.

இவரது முதல் தோற்றம் சத்யம் சிவம் சுந்தரம் படத்தின் மூலம் இருந்தது. இதைத் தொடர்ந்து சம்போ மகாதேவா, சாவித்ரியுடே ஆரஞ்சனம், ஒன்னமான் , தமிழ் திரைப்படமான தென்காசிப்பட்டிணம் (2002) போன்ற படங்களில் நடித்தார். ஒரு இடைவெளிக்குப் பிறகு, இவர் 2017ஆம் ஆண்டு ரோல் மாடல்கள், லாபிங்க் அபார்ட்மென்ட் நியர் கிரிநகர் ஆகிய படங்களின் மூலம் திரும்பினார். பின்னர் டிரான்ஸ் <ref></ref</ref> , சூன் போன்ற ஆகிய படங்களிலும் தோன்றினார். இவர் "கலிங்கா" என்ற இசைக்குழுவோடு தொடர்பு கொண்டுள்ளார். துபாயில் நாடகம்ர், கலை முதலியவற்றில் ஈடுபட்டார். துபாயில் உள்ள ஒரு பெறுநிறுவனத்தில் 15 ஆண்டுகள் பணியாற்றினார்.

சான்றுகள்

வெளி இணைப்புகள் 

 
 Aswathi Menon  Facebook

தமிழ்த் திரைப்பட நடிகைகள்
மலையாளத் திரைப்பட நடிகைகள்
வாழும் நபர்கள்
அருந்ததி ரெட்டி

அருந்ததி ரெட்டி (Arundhati Reddy; பிறப்பு 4 அக்டோபர் 1997) ஓர் இந்திய துடுப்பாட்ட வீராங்கனையாவார். ஆகத்து 2018இல், இலங்கை பெண்கள் துடுப்பாட்ட அணிக்கு எதிரான தொடருக்கான இந்திய பெண்கள் துட்டுப்பாட்ட அணியில் இவர் இடம் பெற்றார். இவர் தனது பெண்கள் பன்னாட்டு இருபது20  துடுப்பாட்டப் போட்டியில் 19 செப்டம்பர் 2018 அன்று இலங்கை பெண்கள் துடுப்பாட்ட அணிக்கு எதிராக இந்தியா அணியில் விளையாடினார்.

அக்டோபர் 2018 இல், மேற்கிந்தியத் தீவுகளில் நடந்த 2018 பன்னாட்டுத் துடுப்பாட்ட அவையின் பெண்கள் உலக இருபது20 போட்டிக்கான இந்திய அணியில் இவர் இடம் பெற்றார். சனவரி 2020இல், ஆத்திரேலியாவில் நடநத 2020 பன்னாட்டு துடுப்பாட்ட அவையின் பெண்கள் இருபது20 உலகக் கோப்பைக்கான இந்திய அணியில் இவர் இடம் பெற்றார்.

மே 2021இல், இங்கிலாந்து பெண்கள் துடுப்பாட்ட அணிக்கு எதிரான ஒரு போட்டிக்காக இந்தியாவின் பெண்கள் தேர்வுத் துடுப்பாட்ட அணியில் இவர் இடம் பெற்றார்.

சான்றுகள்

வெளி இணைப்புகள் 

 

இந்தியப் பெண்கள் இருபது20 வீராங்கனைகள்
வாழும் நபர்கள்
1997 பிறப்புகள்
உத்தரா உன்னி

உத்தரா உன்னி (Utthara Unni) கேரளாவைச் சேர்ந்த பரதநாட்டிய நடனக் கலைஞர் ஆவார். இவர் சில குறும்படங்கள், ஆவணப்படங்கள், இசை நிகழ்படங்களை இயக்கியுள்ளார். இவர் ஒரு நடிகையும் ஆவார். முக்கியமாக தமிழ் , மலையாளத் திரைப்படங்களில் பணியாற்றுகிறார். இவர் கேரள மாநிலம் கொச்சியில் "கோவில் படிகள்" (Temple Steps) என்ற நடன நிறுவனத்தின் தலைவராக உள்ளார்.

தொழில்

ஒரு நடனக் கலைஞராக 
சிதம்பரம், கும்பகோணம், திருநள்ளாறு, நாகப்பட்டினம், மாயவரம், திருவாரூர் , தஞ்சாவூர் ஆகிய இடங்களில் நடைபெற்ற நாட்டியஞ்சலி விழாக்களில் இவர் நடன நிகழ்ச்சிகளை நடத்தியுள்ளார். இவரது சில மேடைகளில் சூரிய நடன விழா - பாரம்பரியம், மயிலாப்பூர் நுண்கலை சபை - சென்னை, சங்கீத நாடக அகாதமி - திருச்சூர், நிஷாகந்தி - திருவனந்தபுரம், எர்ணாகுளம் சிவன் கோவில், குருவாயூர், மூகாம்பிகை கோவில், வைலோப்பிள்ளி சமசுகிருதி பவன் - திருவனந்தபுரம் போன்றவை அடங்கும். இவர், நேபாளம், தாய்லாந்து, யுஏஇ, அபுதாபி, ஷார்ஜா, பஹ்ரைன் , குவைத் போன்ற பிற நாடுகளிலும் தனி நடன நிகழ்ச்சிகளை வழங்கி தனக்கென ஒரு பெயரை உருவாக்கியுள்ளார்.

இவர்  கொச்சினில் அமைந்துள்ள "கோவில் படிகள்" என்ற நடனப் பள்ளியின் இயக்குநராகவும் உள்ளார், அவர் யுனெஸ்கோ சர்வதேச நடனக் குழுவில் உறுப்பினராக உள்ளார்.

சொந்த வாழ்க்கை 

உத்தரா மலையாள நடிகை ஊர்மிளா உன்னி - தொழிலதிபர் நிதேஷ் எஸ் நாயர் என்பவருக்கும் மகளாகப் பிறந்தார்.

சான்றுகள்

வெளி இணைப்புகள் 
 

1992 பிறப்புகள்
பரதநாட்டியக் கலைஞர்கள்
தமிழ்த் திரைப்பட நடிகைகள்
மலையாளத் திரைப்பட நடிகைகள்
வாழும் நபர்கள்
சித்ரா சர்வாரா

சித்ரா சர்வாரா (Chitra Sarwara ; பிறப்பு 18 மார்ச் 1975)  இரண்டாம் தலைமுறை அரசியல்வாதியாவார். இவர் அரியானா ஜனநாயக முன்னணியில் இணைந்து பணியாற்றினார். அகில இந்திய மகளிர் காங்கிரசின் தேசிய பொதுச் செயலாளராகவும், சமூக ஊடக பொறுப்பாளராகவும் இருந்தார். அரியானா பிரதேச மகளிர் காங்கிரசு குழுவின் மூத்த துணைத் தலைவராகவும், அதன் செய்தித் தொடர்பாளராகவும், ஒருங்கிணைப்பாளர்கள் மற்றும் பார்வையாளர்களுக்கான ஒருங்கிணைப்பாளராகவும் இவர் பணியாற்றியுள்ளார். இவர் தற்போது அரியானா ஜனநாயக முன்னணியில் பொதுச் செயலாளர் பதவியை வகித்து வருகிறார்.

இவர் அரியானாவின் அம்பாலா மாநகராட்சியின் கூட்டுரிமைக்குழு உறுப்பினராக 13 சூன் 2013 அன்று தேர்ந்தெடுக்கப்பட்டார்.

சொந்த வாழ்க்கை 
இவரது தாத்தா அசாரா சிங் சர்வாரா ஒரு ஆங்கில, உருது ஆசிரியர் ஆவார். இவரது  பாட்டி சிந்தோ தேவி, ஒரு இல்லத்தரசி.

கல்வி 
இவர் அம்பாலாவின் ஜீசஸ் அண்ட் மேரி ஆங்கிலப் பள்ளியிலும் அம்பலாவின் பாரதிய பொதுப் பள்ளியிலும் தனது ஆரம்பக் கல்வியை பயின்றார். பின்னர் 1994 இல் சோனிபட்டின்  ராய், மோதிலால் நேரு விளையாட்டுப் பள்ளியில் சேர்ந்து  தனது பள்ளிப்படிப்பை முடித்தார்.

இவர் ஒரு தேசிய கைப்பந்தாட்ட வீரர், ராய் அணியின் ஒரு பகுதியாக பல மாநில, தேசிய பட்டங்களை வென்றார். 1993இல் பீகாரின் பூர்னியாவில் நடந்த தேசிய பள்ளி கைப்பந்தாட்ட போட்டியில் அரியானாவை பிரதிநிதித்துவப்படுத்தினார். இதில் அரியான அணி வென்றாது. பெங்களூரில் நடந்த இந்திய முகாமில் கலந்து கொண்டார். 1994இல் கைப்பந்து போட்டிகளில் இலங்கைக்கு எதிராக இந்தியாவைப் பிரதிநிதித்துவப்படுத்தினார்.

இவர், அகமதாபாத்தின் தேசிய வடிவமைப்பு நிறுவனத்தில் சேர்ந்து, 2000இல் தளவாடச் சாமான்கள் வடிவமைப்பில் நிபுணத்துவம் பெற்ற தொழில்துறை வடிவமைப்பாளராக பட்டம் பெற்றார்.

மேற்கோள்கள் 

அரியானா நபர்கள்
1975 பிறப்புகள்
வாழும் நபர்கள்
இந்திய தேசிய காங்கிரஸ் அரசியல்வாதிகள்
மகாத்மா காந்தி நினைவு மையம், மாத்தளை

மகாத்மா காந்தி நினைவு மையம், மாத்தளை (Mahatma Gandhi Memorial Centre, Matale) என்பது இலங்கையின் மத்திய மாகாணத்தில் மாத்தளையில் அமைந்துள்ள காந்தி நினைவிடமாகும்.

இந்த நினைவு மையத்தினை குடியரசுத் தலைவர் மைத்திரிபால சிறிசேன மற்றும் இந்திய உயர் ஆணையர் ஒய். கே. சின்காவால் 2015 நவம்பர் 22 அன்று துவக்கிவைக்கப்பட்டது. இந்த நினைவிடம் மகாத்மா காந்தி 1927இல் இலங்கைக்கு வந்ததன் நினைவாக அமைக்கப்பட்டது.

இதையும் பார்க்கவும் 

 மகாத்மா காந்தியின் இலங்கை பயணம்

மேற்கோள்கள் 

 

மகாத்மா காந்தி தொடர்பான நினைவிடங்கள்
மாத்தளை மாவட்டம்
எஃப். ஜி. நடேச ஐயர்

எஃப். ஜி.  நடேச ஐயர் (F. G. Natesa Iyer, 11 நவம்பர் 1880 – 23 சனவரி 1963) இந்திய தேசியக் காங்கிரசில் செயற்பட்ட ஒரு விடுதலைப் போராட்ட வீரர் ஆவார். நவீன தமிழ் நாடகம், தமிழ்த் திரைப்படத்துறையின் முன்னோடிகளில் ஒருவராகத் திகழ்ந்தார். இவர் ஒரு திறமையான ஆசிரியரும் ஆவார், பல இளைஞர்களது தகுதியை அங்கீகரித்து, ஊக்குவித்தார். இவரது மாணவர்கள் பின்நாட்களில் கர்நாடக இசையில் சிறந்த கலைஞர்களாக மாறினர்.

ஆரம்ப வாழ்க்கை மற்றும் பின்னணி 
நடேச ஐயர் 1880 நவம்பர் 11 அன்று, ஜானகியம்மையார் (புதுக்கோட்டம்மா), கங்காதர சாஸ்திரி ஆகியோருக்கு மகனாகப் பிறந்தார். கங்காதர சாத்திரி அப்போது பிரித்தானியக் குடியேற்ற ஆட்சியின் கீழ் இந்தியத் துணைக்கண்டத்தின்  புதுக்கோட்டை மாநிலத்தின் சட்ட ஆலோசகராக இருந்தார். நடேச ஐயரின் மூத்த சகோதரர் ராவ் சாகிப் ஜி. கணபதி சாஸ்திரி புதுக்கோட்டை மாநிலத்தின் திவானாக இருந்தவர். இவரது குடும்பம் அப்பய்யா தீட்சிதர் பரம்பரையைச் சேர்ந்தது. நடேச ஐயர் இசை, நாடகம் மீதான ஈர்ப்பினால் பத்து வயதில் வீட்டை விட்டு சென்றார். மதுரா, திண்ணைவேலி - குயிலான் தொடருந்துக் கட்டுமானத் துறையில் ஒரு எழுத்தராக சேர்ந்தார்.

நடிகர் 
நடேச ஐயர் 1938-இல் கே. சுப்பிரமணியம் இயக்கத்தில் வெளிவந்த சேவாசதனம் திரைப்படத்தில் கதாநாயகனாக நடித்தார். ஐயர் இதில் "ஈசுவர ஐயர்" என்ற பாத்திரத்தில் நடித்தார். ம. ச. சுப்புலட்சுமி "சுமதி" என்ற பாத்திரத்தில் நடித்தார். சமூக சீர்திருத்தங்களுக்காக இத்திரைப்படம் பிரபலமானது. மூத்த மார்க்சியத் தலைவர் என். சங்கரய்யா, இத்திரைப்படத்தை இளம் பெண்களுக்கும், வயதான ஆண்களுக்கும் இடையிலான திருமணத்தைத் தேர்ந்தெடுக்கும் ஒரு "அசாதாரணப் படம்" என்று விவரித்தார். முதியவர் வேடத்தில் ஐயரின் நடிப்பை சங்கரய்யா குறிப்பாக பாராட்டினார்.

பொது வாழ்க்கை 
ஐயர் தென்னிந்திய ரயில்வே நிறுவனத்தில் (எஸ்ஐ ஆர்) ரயில்வே அதிகாரியாக இருந்தார். இவர் 1935 இல் மாவட்டப் போக்குவரத்து கண்காணிப்பாளராக ஓய்வு பெற்றார். இந்தப் பதவியை வகித்த முதல் இந்தியர் இவர் ஆவார். தென்னிந்திய ரயில்வேயின் நிர்வாக தலைமையகம் திருச்சிராப்பள்ளியில் இருந்தது. ஐயர் தனது வாழ்க்கையின் பெரும்பகுதி திருச்சியில் வாழ்ந்தார்.

தனிப்பட்ட நம்பிக்கை 
இரமண மகரிசியுடனும், அவரது ஆசிரமத்துடனும் நடேச ஐயர் மிகுந்த உளத் தொடர்பு கொண்டிருந்தார்.  சிவானந்த சரஸ்வதியின் அபிமானியாகவும் இருந்தார். இவர் எழுதிய அஞ்சலிக்குறிப்பு தெய்வீக வாழ்க்கை சங்கத்தின் ஓரு வெளியீட்டில் வெளியானது.

ஐயர், தமிழ்ப் பிராமண சமூகத்தின் வடமா துணைப் பிரிவின் ஸ்மார்த்தப் பாரம்பரியத்தைச் சேர்ந்தவர் என்று அனுமானிக்கப்படலாம் . இவர்கள் அத்வைத வேதாந்தத்தை அடிப்படையாகக் கொண்டிருந்தனர்.

மறைவு 
நடேச ஐயர் 1963 சனவரியில் போபாலில் உள்ள அவரது மகள் திரிபுரசுந்தரியின் வீட்டில் தனது 82-வது அகவையில் மறைந்தார். இவரது உடல் போபாலில் இராணுவ மரியாதையுடன் தகனம் செய்யப்பட்டது.

மேற்கோள்கள்

வெளி இணைப்புகள் 
ரசிக ரஞ்சன சபா
F.G. NATESA IYER (1880-1963), Actor, philanthropist and patron of arts, T. S. Mani

1880 பிறப்புகள்
1963 இறப்புகள்
தமிழ்நாட்டு இந்திய விடுதலைப் போராட்ட வீரர்கள்
திருச்சிராப்பள்ளி அரசியல்வாதிகள்
இந்தியத் திரைப்பட நடிகர்கள்
இந்தியத் தமிழர்
தமிழ் நடிகர்கள்
இந்திய தேசிய காங்கிரஸ் அரசியல்வாதிகள்
தமிழ்நாட்டு நடிகர்கள்
தமிழ்நாட்டுக்கு வெளியே இறந்த தமிழ்நாட்டவர்கள்
கிண்கிணி ஓங்கல்

கிண்கிணி ஓங்கல் (Spinner dolphin) என்பது உலகெங்கிலும் வெப்பமண்டல கடற் நீரில் காணப்படும் ஒரு சிறிய ஓங்கில் ஆகும். இது எப்போதும் மகிழ்ச்சியாக கடலில் துள்ளி விளையாடும் காட்சி பிரபலமானது. இது துள்ளி பாயும் போது அதன் நீளமான அச்சில் சுழலக்கூடியது. இது பல் கொண்ட திமிங்கலங்களின் கடல் ஓங்கில் குடும்பத்தைச் சேர்ந்தது.

வகைபிரித்தல் 
கிண்கிணி ஓங்கல்  இனத்தை 1828 இல் ஜான் கிரே விவரித்தார். இதில் நான்கு கிளையினங்கள் அங்கீகரிக்கப்பட்டுள்ளன அவை:

 கிழக்கு கிண்கிணி ஓங்கல் ( எஸ். ஐ. ஓரியண்டலிஸ் ), வெப்பமண்டல கிழக்கு பசிபிக் பகுதியிலிருந்து.
 மத்திய அமெரிக்க அல்லது கோஸ்டா ரிக்கன் கிண்கிணி ஓங்கல் ( எஸ். ஐ. சென்ட்ரோஅமெரிக்கானா ), வெப்பமண்டல கிழக்கு பசிபிக் பகுதியிலும் காணப்படுகிறது.
 கிரே அல்லது ஹவாய் கிண்கிணி ஓங்கல் ( எஸ். எல். லாங்கிரோஸ்ட்ரிஸ் ), ஹவாயைச் சுற்றியுள்ள மத்திய பசிபிக் பெருங்கடலில் இருந்து ஆனால் இது உலகளவில் காணப்படும் பரந்த ஒத்த துணை வகைகளின் கலவையைக் குறிக்கிறது.
 குள்ள கிண்கிணி ஓங்கல் ( எஸ். எல். ரோசிவென்ட்ரிஸ் ), முதலில் தாய்லாந்து வளைகுடாவில் கண்டுபிடிக்கப்பட்டது.

இந்த கிளையினங்களில் குறிப்பிடுவதை விட அதிக வகைகள் உள்ளதாக தெரிகிறது.  வெள்ளை கலந்த வயிற்றால் வகைப்படுத்தப்பட்ட ஒரு கலப்பின வடிவம் கிழக்கு பசிபிக் பகுதியில் வாழ்கிறது. மற்ற குறைவான வேறுபட்ட குழுக்கள் மற்ற பெருங்கடல்களில் வாழ்கின்றன.

இனத்தின் பெயரானது லத்தீன் வார்த்தையான "நீண்ட கொக்கு" என்பதிலிருந்து வந்தது.

விளக்கம் 
கிண்கிணி ஓங்கல்கள் மிகச்சிறிய ஒங்கல் வகைகளில் ஒன்று. வளர்ந்த ஓங்கில்கள் பொதுவாக 129-235 செமீ நீளமும்,  23-79 கிலோ உடல் எடைவரை இருக்கும். இந்த இனம் ஓங்கல்களுக்கு நீளமான மூக்கும், முக்கோண வடிவ முதுகு துடுப்பும் உள்ளன . கிண்கிணி ஓங்கல்களின் உடலானது பொதுவாக மூன்று வண்ணங்களைக் கொண்டுள்ளது. இதன் முதுகுப் பகுதி அடர் சாம்பலும், பக்கங்களில் வெளிர் சாம்பலிலும், அடிப்பகுதி  வெளிர் சாம்பல் அல்லது வெள்ளை நிறத்திலும் இருக்கும். மேலும், ஒரு இருண்ட பட்டை கண்ணிலிருந்து துடுப்புவரை ஓடுகிறது. மேலே ஒரு மெல்லிய, கோடு உள்ளது.

குறிப்புகள் 

ஓங்கில்கள்
வீரபாண்டி ஆ. இராசேந்திரன்

வீரபாண்டி ஆ. இராஜேந்திரன் (Veerapandi A. Rajendran) என்கிற வீரபாண்டி ராஜா (பிறப்பு 02 அக்டோபர், 1962-இறப்பு 02 அக்டோபர் 2021) என்பவர் இந்திய அரசியல்வாதியும், திராவிட முன்னேற்றக் கழகத்தினைச் சார்ந்த முன்னாள் தமிழ்நாடு சட்டமன்ற உறுப்பினர் ஆவார்.

குடும்பம்
வீரபாண்டி ஆ. இராஜேந்திரன் திராவிட முன்னேற்றக் கழக, சேலம் மாவட்ட முன்னணி நிர்வாகியும் முன்னாள் அமைச்சருமான வீரபாண்டி ஆறுமுகத்தின் மகனாவார். இவர் அண்ணாமலைப் பல்கலைக்கழகத்தில் முதுகலைப் பட்டம் பெற்றுள்ளார். இவர் சேலம் மாவட்டம், வீரபாண்டியை அடுத்த பூலாவாரியைச் சார்ந்தவர். இவருக்குச் சாந்தி என்ற மனைவியும், மலர்விழி மற்றும் கிருத்திகா என இருமகள்களும் உள்ளனர்.

சட்டமன்ற உறுப்பினராக
1982 முதல் திமுக உறுப்பினராகச் சேர்ந்த இவர், மாவட்ட இளைஞரணி பொறுப்பாளராகவும் இருந்துள்ளார். 2006ஆம் ஆண்டு நடைபெற்ற சட்டமன்றத் தேர்தலில் வீரபாண்டி தொகுதியில் திமுக வேட்பாளராப் போட்டியிட்டு வெற்றி பெற்று சட்டமன்ற உறுப்பினராக ஆனார். மீண்டும் 2011 மற்றும் 2016ஆம் ஆண்டுகளில் நடைபெற்ற தேர்தல்களில் போட்டியிட்டு தோல்வியடைந்தார்.

இறப்பு
இராஜேந்திரன் மாரடைப்பு காரணமாக 2021 அக்டோபர் 02 அன்று தனது இல்லத்தில் காலமானார்.

மேற்கோள்கள்

திராவிட முன்னேற்றக் கழக சட்டமன்ற உறுப்பினர்கள்
சேலம் மாவட்ட நபர்கள்
1962 பிறப்புகள்
2021 இறப்புகள்
13 ஆவது தமிழ்நாடு சட்டமன்ற உறுப்பினர்கள்
ஊர் பெயரால் அறியப்படும் மக்கள்
சிறீமத் ராஜ்சந்திரா

சிறீமத் ராஜ்சந்திரா (Shrimad Rajchandra ; 9 நவம்பர் 1867 - 9 ஏப்ரல் 1901) ஓர் சமணக் கவிஞரும், மாயவாதியும், மெய்யியலாளரும், அறிஞரும், சீர்திருத்தவாதியும் ஆவார். இவர் இந்தியாவின் குசராத்து மாநிலத்தின் மோர்பி மாவட்டத்தில்  பிறந்தார். தனது ஏழு வயதில் தனது கடந்த காலத்தைப் பற்றிக் கூறி தான் மறுபிறவி எடுத்து வந்ததாகக் கூறினார். இவர் அஷ்டாவதானத்தை நிகழ்த்தினார். தனது நினைவாற்றலை தக்கவைத்தலிலும், நினைவுகூரும் சோதனையிலும் புகழ் பெற்றார். ஆனால் பின்னர் இவர் தனது ஆன்மீக முயற்சிகளுக்கு ஆதரவாக அதை ஊக்கப்படுத்தினார். இவர் ஆத்ம சித்தி உட்பட நிறைய தத்துவக் கவிதைகளை எழுதினார். இவர் பல கடிதங்கஆளியும், வர்ணனைகளையும் எழுதினார். மேலும், சில மத நூல்களையும் மொழிபெயர்த்தார். இவர் சமணம் பற்றிய போதனைகளுக்காகவும்,  மகாத்மா காந்திக்கு ஆன்மீக வழிகாட்டுதலுக்காகவும் மிகவும் பிரபலமானவர்.

ஆரம்ப கால வாழ்க்கை 
சிறீமத் ராஜ்சந்திரா, மோர்பிக்கு அருகிலுள்ள வாவனியாவில் (இப்போது இந்தியாவின் குசராத்தில் உள்ளது) நவம்பர் 9, 1867  (கார்த்திகை பௌர்ணமி, விக்ரம் நாட்காட்டி 1924), அன்று பிறந்தார்.  இவரது தாயார் தேவ்பாய் , சமண சுவேதாம்பரர் ஆவார்.  இவரது தந்தை இராவ்ஜிபாய் மேத்தா, தந்தைவழி தாத்தா பஞ்சன் மேத்தா வைணவ இந்துசமயத்தைச் சேர்ந்தவர்கள்.  அதனால் இவர் சிறு வயதிலிருந்தே இவருக்கு சமணமும்  இந்து சமயமும் அறிமுகமாகியது.  இவர்கள் பணியா சமூகத்தைச் சேர்ந்தவர்கள் , மேலும் தாச சிறீமாலி சாதியைச் சேர்ந்தவர்கள்.  இவர் சாது ராம்தாஸ்ஜி என்ற பெயரில் வைணவத்தை வளர்க்க ஆரம்பித்தார்.  இவர் மற்ற இந்தியச் சமயங்களைப் பற்றியும் தொடர்ந்து படித்தார். மேலும், அகிம்சை சமண கோட்பாட்டின் மீது ஈர்க்கப்பட்டார். பின்னர் இவர் சமணத்தைத் தேர்ந்தெடுத்தார். ஏனெனில் இது " இரட்சிப்புக்கு சிறந்த பாதையை" வழங்குகிறது என்று இவர் கருதினார். 

இவர் மகாத்மா காந்தியின் ஆன்மீக வழிகாட்டியாக நன்கு அறியப்பட்டவர்.  இவர்கள் 1891 இல் மும்பையில் அறிமுகப்படுத்தப்பட்டனர். காந்தி தென்னாப்பிரிக்காவில் இருந்தபோது கடிதங்கள் மூலம் பல்வேறு உரையாடல்களை நடத்தினர். காந்தி தனது சுயசரிதையான சத்திய சோதனையில், இவரை "வழிகாட்டி எனவும், உதவியாளர்"  எனவும்  "ஆன்மீக நெருக்கடியின் தருணங்களில் அடைக்கலம்" என்றும் குறிப்பிட்டுள்ளார். இவர் பொறுமையாக இருக்கவும், இந்து மதத்தை ஆழமாக படிக்கவும் காந்திக்கு அறிவுறுத்தினார். இவரது போதனை காந்தியின் அகிம்சை தத்துவத்தை நேரடியாக பாதித்தது.

மேற்கோள்கள்

ஆதாரங்கள்

மேலும் படிக்க 

 Atma-Siddhi : In Search of the Soul  published by Vakils Feffer & Simons
 Vachanamrut, the complete works of Shrimad Rajchandra in Gujarati, including letters and writings
Bhavana Bodh by Shrimad Rajchandra

1901 இறப்புகள்
1867 பிறப்புகள்
கருவாவல்

கருவாவல், கருப்பு வவ்வால், கருப்பு வாவல் (Black pomfret) என்பது ஒரு மீன் இனம் ஆகும். இது இந்தியப் பெருங்கடல் மற்றும் மேற்கு பசிபிக் பெருங்கடலில் காணப்படுகிறது. உள்ளூர் மீன்வளத்திற்கு இந்த இனம் மிகவும் முக்கியமானது. மேலும் இதன் பேரித்தைச் சேர்ந்த ஒரே அறியப்பட்ட இனமாக இது உள்ளது.

வகைபிரித்தல் 
கருவாவலானது  பாராஸ்ட்ரோமேட்டஸ்  இனத்தின் ஒரே உறுப்பினர் ஆகும். கருவாவலை முதன்முதலில் அறிவியல் பூர்வமாக செர்மன்-யூத  மருத்துவரும்,  இயற்கை ஆர்வலருமான, மார்கஸ் எலிசர் ப்லோச் தனது மீன் கலைக்களஞ்சியமான ஆல்ஜெமைன் நேட்டர்கெசிச்செ டெர் ஃபிஷே நூலில் விவரித்தார். பராஸ்ட்ரோமேட்டஸ் நைஜர் என்ற பெயரின் சொற்பிறப்பியல் என்பது பாரை வடிவத்தில் இருந்து பெறப்பட்டது மற்றும் ஸ்ட்ரோமேட்டஸ் என்றால் நிறைய நிறங்களைக் கொண்ட ஒரு  தட்டையான உடலைக் கொண்ட மீன் என்பதைக் குறிக்கிறது.

உடற்கூறியல் 
கருப்பு வாவல் தட்டையான உடலைக் கொண்டுள்ளது. இதன்  முதுகுத் துடுப்பும், அடித் துடுப்பும் சமமான அளவில் இருக்கும். இதன் உடல் முழுவதும் சிறிய அடர் சாம்பல் நிற செதில்களால் முடப்பட்டிருக்கும். கருவாவலின் பிளவுற்ற வால் துடுப்பானது 30 செமீ இருக்கும், சிலசமயம்  75 செமீ வரையும் இருக்கலாம்.

வாழ்விடம் 
கருப்பு வாவல் தென்னாப்பிரிக்கா, மொசாம்பிக், கென்யா, அரபிக்கடல் வங்காள விரிகுடா, பாரசீக வளைகுடா, இந்தோனேசியா, பிலிப்பீன்சு, சீனா, தெற்கு யப்பான் மற்றும் ஆத்திரேலியா கடலோரங்களில் காணப்படுகிறது. கருவாவல் ஒரு கடல் மீனாகும். இது பெரும்பாலும் கடலில் 15-40 மீட்டர் ஆழத்தில் காணப்படுகிறது, ஆனால் 105 மீட்டர் ஆழத்திலும் காணலாம். கறுப்பு வாவல் பொதுவாக பகல் நேரத்தில் கடலின் தரைப்பகுதியில் காணப்படுகிறது,  இரவில் மேற்பரப்பிற்கு வருகிறது.

உணவு 
கருப்பு வவ்வாளின் உணவு மிகவும் மாறுபட்டது. குவைத் பல்கலைக்கழகத்தின் உயிரியல் அறிவியல் துறையைச் சேர்ந்த ஸ்டீவன் தாட்ஸி தனது பத்திரிகை கட்டுரையில்,  பாரசீக வளைகுடாவின் குவைத் கடற் பரப்பில்  காணப்படும் கருப்பு வாவல்களின்  உணவு மற்றும் உணவுப் பழக்கம் பற்றி எழுதியிருக்கிறார். குவைத்தை சுற்றியுள்ள நீர்பரப்பில் அவரது ஆய்வு மேற்கொண்டார். அதில் 1108 மாதிரிகளில், கருப்பு வாவலின் மூன்று முக்கிய உணவுக் கூறுகள் பின்வருமாறு: 23% உணவாக இருகலப்பாசி; 21% மீன் முட்டை மற்றும் குடம்பிகள், 20% உணவாக ஓட்டுடைய கணுக்காலிகள் பங்களிப்பு (தாட்ஸி, 2007). ஓட்டுடைய கணுக்காலிகள் என்பவற்றின் கீழ், கருப்பு வாவல் உணவில் காணப்படும் ஓடுடைய கணுக்காலிகளில்  நன்னீர் முகட்டுப்பூச்சிகள் (77%), பிராச்சியூரன் ஜோயே (65%) இறால் பிந்தைய லார்வாக்கள் (29%) மற்றும் இறாலின் பெனாய்டுகள் (16%).

குறிப்புகள் 

மீன்கள்
சதீஷ் சர்தார்

சதீஷ் சர்தார் அல்லது சதீஷ் சந்திர சர்தார் (Satish Sardar or Satish Chandra Sardar ;1902 - 19 சூன் 1932) ஒரு வங்காளப் புரட்சியாளரும், வங்காளத்தில் உப்புச் சத்தியாகிரக இயக்கத்தின் தியாகியும் ஆவார்.

ஆரம்ப கால வாழ்க்கை 
சதீஷ் சர்தார் பிரித்தானிய இந்தியாவில் தற்போது நதியா மாவட்டத்தின் தெகட்டா உட்பிரிவிலுள்ள சந்தர்காட் கிராமத்தில் பிரஜராஜ் சர்தார் என்பவருக்கு மகனாப் பிறந்தார். 1932 இல் சட்டவிரோத இயக்கத்தின் ஒரு பகுதியாக வரி கொடா இயக்கம் தொடங்கப்பட்டது. இது, முதன்முதலில் 1932 ஏப்ரல் 13 அன்று சந்தர்காட் கிராமத்தில் தொடங்கப்பட்டது. சர்தார் இந்த இயக்கத்தில் சேர்ந்தார்.

இறப்பு 
19 சூன் 1932 அன்று, இந்திய தேசிய காங்கிரசின் மாவட்டக் குழு மாநாடு தெகட்டாவில் நடத்தப்பட்டது. இதன் காரண்மாக உள்ளூர் காவல்துறை இந்த பகுதியில் ஊரடங்கு உத்தரவை அறிவித்தது. இதனை எதிர்த்து சர்தார் காவல் நிலையத்தில் மூவர்ணக் கொடியை உயர்த்தி போராடினார்.  அப்போது இவர் மீது காவலர்கள் துப்பாக்கிச் சூடு நடத்தினர். இதில் இவர் குண்டடிப் பட்டு இறந்தார். சந்தர்காட்டில், இவரது நினைவாக 1956இல் ஒரு தொடக்கப்பள்ளி நிறுவப்பட்டது.

சான்றுகள் 

இந்தியப் புரட்சியாளர்கள்
1932 இறப்புகள்
1902 பிறப்புகள்
காந்திகிரி (திரைப்படம்)

காந்திகிரி (Gandhigiri (இந்தி: गांधीगीरी) என்பது 2016 ஆண்டைய பாலிவுட் திரைப்படமாகும். இப்படத்தில் ஓம் பூரி, சஞ்சை மிஸ்ரா, பிஜேஷ் கர்னிவால், அனும் ஷ்யாம், முகேஷ் திவாரி, டோலி சாவ்லா, மேகனா ஹால்டர், ரிஷி பூட்டானி, ரவி சிங், ராம் சுஜான் சிங் ஆகியோர் நடித்துள்ளனர். படத்தை சனோஜ் மிஸ்ரா இயக்க, சுதிர் ஜெயின் மற்றும் பிரதாப் சிங் யாதவ் ஆகியோர் தங்கள் ஆகாமன் பிலிம்ஸ் பிரைவேட் லிமிடெட் பதாகையின்கீழ் தயாரித்துள்ளனர்.

தயாரிப்பு 
இப்படத்தின் படப்பிடிப்பானது இலக்னோ மற்றும் ரேபரேலியில் துவங்கியது. அதையடுத்த வந்த மாதங்களில் உத்திரப்பிரதேசத்தில் நீண்டகாலம் படப்பிடிப்பு நடத்தப்பட்டது.

குழுவினர் 
காந்திகிரி படமானது ஆக்மன் பிலிம்ஸ் பிரைவேட். லிமிடெட்டால் தயாரிக்கப்பட்டது.  படத்தை  சனோஜ் மிஸ்ரா இயக்க, படல்களை  அன்கிட் திவாரி, சுனிதா சௌஹான், முகம்மது இர்ஃபான், சுஜதா மஜும்தார், மஷா ஆகியோர் பாடியுள்ளனர். படத்தொகுப்பை   ஆர்சிட் டி ரஸ்டோகி மேற்கொண்டார். ஒலிப்பதிவை   சுபாஷ் சஹூ மேற்கொள்ள, பின்னணி இசையை   சலில் அம்ருத் மேற்கொண்டார். படத்தின் இணை இயக்குநராக - விகாஸ் குமார் சிங் பணியாற்றியுள்ளார்.

கதைச்சுருக்கம் 
இன்றைய ஊழல் நிறைந்த உலகில் காந்தியின் நடத்தை முறைகளின் முக்கியத்துவம் என்ன? எவராவது இந்த நடத்தை முறைகளை கொண்டுள்ளார்களா? அன்றாட வாழ்க்கையில் அந்த நடத்தை முறைகளை செயல்படுத்துபவர் அமைதியான வாழ்க்கையை வாழ முடியுமா? இது போன்ற கேள்விகளுக்கு காந்திகிரியில் பதில்களைக் காணலாம். வெளிநாட்டில் இருந்து இந்தியாவுக்கு திரும்புவரான ராய் சாஹேப் காந்தியின் கொள்கைகளை உறுதியாக நம்புகிறார். அவரது தந்தை தீவிர சுதந்திர போராட்ட வீரராவார். அவருடன் இவர் நெருக்கமாக பிணைப்பைக் கொண்டிருந்தார். இந்தியாவுக்குத் திரும்பிய பின்னர், ராய் சாஹெப் தவறான பாதையில் நடக்கும் வெவ்வேறு நபர்களை சந்திக்கிறார். இன்றைய காலகட்டத்தில் காந்தியின் நடத்தை முறைகளின் முக்கியத்துவத்தை அவர்களுக்கு உணர்த்த ராய் சாஹேப் மேற்கொண்ட முயற்சிகளை இப்படம் அழகாக காட்சிப்படுத்தியுள்ளது.

நடிகர்கள் 
 ராய் சாஹேப்பாக ஓம் பூரி
 பியாகி சிங்காக சஞ்சை மிஸ்ரா
 பன்சாயாக பிரிஜேஷ் கர்னிவால்
 கிராந்தி பாண்டேவாக அனுப்பம் ஷியாம் 
 நட்வர்லாலாக முகேஷ் திவாரி 
 ஜெயந்தியாக  மேகனா ஹால்டர்
 திசாவாக டோலி சாவ்லா
 ஆய்வாளராக அமித் சுக்லா
 யுவராஜாக ரிஷி பூட்டானி 
 ராஜாராம் பாண்டேவாக ரவி சிங்
 சல்ஃசா பாபாவாக ராம் சுஜன் சிங்
 தனஞ்சய் பாண்டேவாக நவீன் சர்மா
 விக்ராந்த் ஆனந்த் (சிறப்புத் தோற்றம்)

மேற்கோள்கள்

வெளி இணைப்புகள் 
 Gandhigiri on Bollywood Hungama
 Gandhigiri on IMDB

இந்திய இந்தித் திரைப்படங்கள்
2016 இந்தித் திரைப்படங்கள்
இந்திய நாடகத் திரைப்படங்கள்
மகாத்மா காந்தி குறித்த திரைப்படங்கள்
அக்வாபினா

நோரா லும் () (பிறப்பு: 2 சூன் 1988) என்பவர் அமெரிக்க நாட்டு நடிகை, நகைச்சுவையாளர் மற்றும் ராப்பர் ஆவார். இவரது ராப் பாடலான "மை வாக்" என்ற பாடல் வலையொளியில் பிரபலமடைந்தபோது இவர் பிரபலமானார். பின்னர் இவரது முதல் இசைத்தட்டான 'யெல்லோ ரேஞ்சர்' 2014 இல் வெளியானது. மேலும் எம் டிவி நகைச்சுவைத் தொடரான 'கேர்ள் கோட்' (2014-2015) இல் நடித்தார். அதை தொடர்ந்து  இரண்டாவது இசைத்தட்டான 'இன் ஃபினா வீ டிரஸ்ட்'  2018 இல் வெளியானது. 

இவர் 2021 இல் வெளியான மார்வெல் திரைப் பிரபஞ்சத் திரைப்படமான சாங்க்-சி அண்ட் தி லெஜெண்ட் ஒப் தி டென் ரிங்ஸ் என்ற படத்தில்  'கேட்டி' என்ற கதாபாத்திரத்தில் நடித்துள்ளார்.

ஆரம்பகால வாழ்க்கை
இவர் 2 சூன் 1988 ஆம் ஆண்டில் லாங் தீவில் உள்ள நியூயார்க்கின் ஸ்டோனி ப்ரூக்கில் ஒரு சீன அமெரிக்க தந்தைக்கும் தென் கொரியாவிலிருந்து அமெரிக்காவிற்கு குடியேறிய ஒரு ஓவியர் கொரியாவின் தாயுக்கும் மகளாக பிறந்தார்.

மேற்கோள்கள்

வெளி இணைப்புகள்  
 

1988 பிறப்புகள்
வாழும் நபர்கள்
21 ஆம் நூற்றாண்டு ஐக்கிய அமெரிக்க நடிகைகள்
அமெரிக்கப் பாடகிகள்
அமெரிக்கத் திரைப்பட நடிகைகள்
அமெரிக்க நகைச்சுவையாளர்கள்
அமெரிக்க பாப் பாடகர்கள்
அமெரிக்க தொலைக்காட்சி நடிகைகள்
அமெரிக்க குரல் நடிகைகள்
பாப் இசைக் கலைஞர்கள்
மீநாயகன் திரைப்பட நடிகர்கள்
ஒடிய திரைப்படக் கொள்கை

ஒடிய திரைப்படக் கொள்கை (Odia film Policy)  2019 ஆம் ஆண்டு உருவாக்கப்பட்டது. இதன்படி ஒடிசா மற்றும் அதன் கலாச்சாரம், பாரம்பரியம் மற்றும் சுற்றுலாத் தலங்களை தங்கள் படங்களில் ஊக்குவிக்கும் ஆங்கிலம், இந்தி அல்லது பிற மொழிப் படங்களின் தயாரிப்பாளர்களுக்கு 2.5 கோடி வரை மானியம் வழங்க மாநில அரசு முடிவு செய்தது. ஒடிசாவில் படப்பிடிப்புக்கு திரைப்படத் தயாரிப்பாளர்களை ஊக்குவிப்பதற்காக இந்த முடிவு எடுக்கப்பட்டது. படப்பிடிப்பின் எளிமையை அதிகரிக்கவும், தொடர்புடைய நிறுவனங்களின் வளர்ச்சியை எளிதாக்கவும், 2019 ஆம் ஆண்டு ஒடிசா மாநில திரைப்படக் கொள்கை  வழிவகுக்கிறது.  மாநிலத்தில் திரைப்படங்களின் படப்பிடிப்புக்கு ஒற்றை சாளர ஒப்புதல் செயல்முறையை செயல்படுத்தவும் இக்கொள்கை முன்மொழிகிறது. திரைப்பட நகரங்கள், பன்மையாக்கக் கட்டிடங்கள் மற்றும் திரைப்பட  அரங்குகளுக்கான அனைத்து முன்மொழிவுகளும் முதலீட்டாளர்கள் வசதிக்காக அரசாங்கத்தின் ஒற்றை சாளரத்தின் மூலம் எளிதாக்கப்படும்.

திரைப்படத் தயாரிப்பாளர்களின் ஒடிய திரைப்படங்களில் அழகியல்  சிறப்பம்சங்கள், உயர் தொழில்நுட்பத் தரங்கள் மற்றும் சமூகத் தொடர்புகள்   ஆகியவற்றை வெளிப்படுத்தும்   கூடுதல் தகுதியுள்ள  ஒடியா மொழித் திரைப்படங்களுக்கு  ரூ .4 கோடி வரை மானியம் வழங்கப்படும் என்றும் இக்கொள்கையில் அறிவிக்கப்பட்டுள்ளது .

குறிக்கோள்கள் 
ஒடிசா மாநில திரைப்படக் கொள்கையின் முக்கிய நோக்கங்கள் :

 தரமான ஒடியா படங்களை ஊக்குவிக்க.
 மாநிலத்தில் திரைப்பட சுற்றுலாவை எளிதாக்க.
 ஒடிசாவை படப்பிடிப்புக்கான இடமாக கொண்டு வர.

ஆதரவு 

 ஒடிசாவில் படமாக்கும் படங்களுக்கு ஒற்றை சாளர ஒப்புதல் செயல்முறை வழங்கப்படும்.
 முதலீட்டாளர்கள் ஒப்புதல் மற்றும் அனுமதிகளுக்காக கோசுவிப்ட்டு  தளத்தின்  மூலம் விண்ணப்பிப்பார்கள்.
 ஒடிசாவில் படப்பிடிப்புக்கு திரைப்படத் தயாரிப்பாளர்களை ஊக்குவிக்க குறிப்பிட்ட மானியம் வழங்கப்படும்.

ஊக்கத்தொகை 
ஒடிசாவில் திரைப்பட நகரங்கள், சினிமா அரங்குகள் மற்றும் பன்மையாக்கள் வளர்ச்சிக்கு பின்வரும் சலுகைகள் வழங்கப்படும்:
 மூலதன முதலீட்டு மானியம்
 நில ஒதுக்கீடு
 வட்டி மானியம்
 முத்திரை வரி விலக்கு
 நில மாற்றத்திற்கான கட்டணங்களை திருப்பிச் செலுத்துதல்
 மாநில சரக்கு மற்றும் சேவை வரி  திரும்பப் பெறுதல் 
 மின்சாரக் கட்டணத்தில் விலக்கு
 சுற்றுச்சூழல் பாதுகாப்பு உள்கட்டமைப்பு மானியம்
 திரைப்பட உள்கட்டமைப்பை மேம்படுத்துதல்

மேற்கோள்கள் 

ஒடிசா
சதீஸ் குறுப்பு

சதீஷ் குறுப்பு (Satheesh Kurup) மலையாளத் திரைப்படங்களில் பணியாற்றும் ஒரு இந்திய ஒளிப்பதிவாளர் ஆவார். இவர் அன்வர் (2010) என்ற படத்தின் மூலம் அறிமுகமானார். பிரணயம் (2011), ஜவான் ஆஃப் வெள்ளிமாலா (2012), கலிமண்ணு (2013), லேடீஸ் அண்ட் ஜென்டில்மேன் (2013), சலாலா மொபைல்ஸ் (2014), மிஸ்டர் பிராட் (2014), ஹராம் (2015) ஆகியவை இவரது பிரபலமான படங்களில் அடங்கும். இவர் ஜுபு ஜேக்கப், அமல் நீரத் ஆகியோரின் உதவியாளராக இருந்தார்.

சான்றுகள் 

வாழும் நபர்கள்
1981 பிறப்புகள்
மலையாளத் திரைப்பட ஒளிப்பதிவாளர்கள்
எஸ்தர் அனில்

எஸ்தர் அனில் (Esther Anil ) மலையாளம் , தெலுங்கு மொழி படங்களில் முதன்மையாக பணியாற்றும் ஒரு இந்திய திரைப்பட நடிகை ஆவார். 2010 இல் வெளியான "நல்லவன்" படத்தின் மூலம் குழந்தை நட்சத்திரமாக தனது வாழ்க்கையைத் தொடங்கினார்.

2013ஆம் ஆண்டு வெளியான பரபரப்பூட்டும் திரைப்படமான திரிஷ்யம், அதன் தொடர்ச்சியான திரிஷ்யம் 2 ஆகிய படங்களில் அனுமோல் ஜார்ஜ் (அனு) என்ற வேடத்திற்காகவும், 2020இல் வெளியான கனவுருப்புனைவுத் திரைப்படமான "ஊலூ"வில் ஊலூ என்ற வேடத்திற்காகவும் இவர் மிகவும் பிரபலமானவர். 2016ஆம் ஆண்டில் சிறந்த குழந்தைக் கலைஞருக்கான கேரள திரைப்பட விமர்சகர்கள் சங்க விருதுகளை எஸ்தர் வென்றுள்ளார். தமிழ் மொழியில் வெளியான திரிஷ்யம் 92013) படத்தின் மறு ஆக்கமான, பாபநாசம்(2015) படத்தில் இவர் திரிஷ்யம் படத்தில் நடித்த தனது பாத்திரத்தையே மீண்டும் நடித்திருந்தார். தமிழில் வெளிவராத குறளி படத்தில் கதாநாயகியாக நடித்துள்ளார். தெலுங்கில் ஜோஹார் படத்தில் இவர் முக்கிய வேடத்தில் நடித்திருந்தார்.)

சான்றுகள்

வெளி இணைப்புகள் 
 

தெலுங்குத் திரைப்பட நடிகைகள்
2001 பிறப்புகள்
வயநாடு மாவட்ட நபர்கள்
தமிழ்த் திரைப்பட நடிகைகள்
மலையாளத் திரைப்பட நடிகைகள்
வாழும் நபர்கள்
கோழிக்கோடு நாராயணன் நாயர்

கோழிக்கோடு நாராயணன் நாயர் (Kozhikode Narayanan Nair) மலையாளத் திரைப்படங்களில் தோன்றும் ஓர் இந்தியத் திரைப்பட நடிகர் ஆவார். இவர் 300க்கும் மேற்பட்ட படங்களில் நடித்துள்ளார். இவர் ஒரு நாடக குழு மூலம் மலையாள திரையுலகில் நுழைந்தார். இவரது முதல் படம் ஆபிஜத்யம் 1970இல் வெளியானது. மேலும் இவர்  வாத்சால்யம் (1993) என்ற மலையாளத் திரைப்படத்தில் கோவிந்தன் நாயர் என்ற பாத்திரத்திற்காகவும் நினைவுகூரப்படுகிறார்.

ஆரம்ப கால வாழ்க்கை 
நாயர் 1940இல் கோழிக்கோடு மாவட்டத்திலுள்ள பந்திரங்காவூரில் பிறந்தார். இவர் தனது பள்ளி வாழ்க்கையின் தொடக்கத்திலேயே நாடகங்களில் ஆர்வம் காட்டினார். பின்னர், இவர் ஸ்டேஜ் இந்தியா என்ற ஒரு தொழில்முறை நாடகப் பட்டறையில் உறுப்பினரானார்.

திரைப்பட வாழ்க்கை 
தனது 50 வருட நடிப்பு வாழ்க்கையில், மலையாளத் திரைப்படத் துறையில் 300 படங்களை முடித்தார். இவரது முதல் படம் அபிஜாத்யம் (1970). பின்னர் இவர் உத்ரயாணம், நிர்மால்யம், கொச்சுதெம்மாடி, ஒளியம்புகள், பரதம், ஆவனாழி, சதயம், என்டே ஸ்ரீகுட்டிக்கு, பெருந்தச்சன், மிதுனம் போன்ற திரைப்படங்களில் நடித்துள்ளார். மம்முட்டிக்கு அடுத்ததாக வாத்சல்யம் (1993) படத்தில் வல்யமாமா என்ற குறிப்பிடத்தக்க பாத்திரத்திற்குப் பிறகு இவர் பிரபல நடிகரானார். வாத்சல்யம் (1993) படத்துக்குப் பிறகு, இவர் மலையாளத் திரையுலகில் ஒரு முக்கியக் கலைஞரானார்.

தனிப்பட்ட வாழ்க்கை 
சத்திய சாய்பாபாவின் தீவிர பக்தரான நாயர் அடிக்கடி புட்டபர்த்திக்குச் செல்வார் . இவர் கோழிக்கோடு சைஹரிதத்தில் வசிக்கிறார். இவரது மனைவி பெயர் சாரதா. இவர்களுக்கு ஒரு மகன் மற்றும் ஒரு மகள், சுஹாஸ் என்ற ஒரு மகனும், சுசித்ரா என்ற ஒரு மகளும் இருக்கின்றனர்.

சான்றுகள் 

http://www.flasmovies.in May 2019 issue star talk ശുണ്ഠിക്കാരനല്ല വല്യ മാമ https://reader.magzter.com/preview/p83frh3v75alp4oyhofo3456130/345613#page/1 
 
 http://www.malayalamcinema.com/star-details.php?member_id=155 
 http://entertainment.oneindia.in/celebs/narayanan-nair/filmography.html
https://nettv4u.com/celebrity/malayalam/movie-actor/kozhikode-narayanan-nair

வெளி இணைப்புகள் 
 
 Kozhikode Narayanan Nair at MSI

1940 பிறப்புகள்
வாழும் நபர்கள்
மலையாளத் திரைப்பட நடிகர்கள்
ஊர் பெயரால் அறியப்படும் மக்கள்
சரசுவதி ராசாமணி

சரசுவதி ராசாமணி (Saraswathi Rajamani) இந்திய தேசிய இராணுவத்தின் வீரராக இருந்தார். இராணுவத்தின் இராணுவப் புலனாய்வுப் பிரிவில் பணியாற்றியதற்காக இவர் நன்கு அறியப்பட்டவர். சமீபத்தில் யூடியூப்பில் கௌசிக் ஸ்ரீதர் என்பவர் இயக்கிய 'இந்தியனின் குரல்' என்ற குறும்படத்தில் தோன்றினார்.

குழந்தைப் பருவம் 
இராசாமணி 1927 சனவரி 11 அன்று பர்மாவின் ரங்கூனில் பிறந்தார் (இன்றைய மியான்மரின் யங்கோன்). இவருடைய தந்தை தங்கச் சுரங்கம் வைத்திருந்தார். மேலும் ரங்கூனில் உள்ள பணக்கார இந்தியர்களில் ஒருவர். இவரது குடும்பம் இந்திய சுதந்திர இயக்கத்தின் தீவிர ஆதரவாளர்களாக இருந்து இயக்கத்திற்கு பொருளுதவியையும் அளித்தனர்.

ரங்கூனில் சுபாஷ் சந்திர போஸின் உரையால் ஈர்க்கப்பட்ட இவர் தனது 16 வயதில், தனது அனைத்து நகைகளையும் இந்திய தேசிய இராணுவத்துக்கு வழங்கினார். இந்த இளம்பெண் நகைகளை அப்பாவியாக வழங்கியிருக்கலாம் என்பதை உணர்ந்த நேதாஜி, அதைத் திருப்பித் தருவதற்காக இவரது வீட்டிற்குச் சென்றார். இருப்பினும், நகைகளை இராணுவத்திற்குப் பயன்படுத்துவதில் இராசாமணி உறுதியாக இருந்தார். இவரது உறுதியால் ஈர்க்கப்பட்ட போஸ் இவருக்கு "சரசுவதி" என்று பெயர் சூட்டினார்.

இந்திய தேசிய இராணுவத்தில் வேலை 
1942ஆம் ஆண்டில், இராசாமணி இந்திய தேசிய இராணுவத்தின் ஜான்சி ராணி படைப்பிரிவிற்கு பணியமர்த்தப்பட்டார். மேலும், இராணுவத்தின் இராணுவ புலனாய்வு பிரிவின் ஒரு பகுதியாக இருந்தார்.

ஏறக்குறைய இரண்டு வருடங்கள், இவரும் இவருடைய சில பெண் சகாக்களும் சிறுவர்களாக வேடமிட்டு உளவுத் தகவல்களைச் சேகரித்தனர். ஒரு சிறுவனாக தனது பெயரை மணி என மாற்றிக் கொண்டார். ஒருமுறை, இவருடைய சக ஊழியர் ஒருவர் பிரித்தானியத் துருப்புக்களால் பிடிபட்டார். அவளைக் காப்பாற்ற, இவர் ஒரு நடனக் கலைஞரின் உடையணிந்து பிரித்தானிய முகாமில் ஊடுருவினார். பிரித்தானிய அதிகாரிகளுக்கு போதை மருந்து கொடுத்து தனது சகாவை விடுவித்தார். இவர்கள் தப்பித்துக் ஓடும்போது ஒரு பிரித்தானிய காவலரால் காலில் சுடப்பட்டார். ஆனாலும் அவர்களிடமிருந்து தப்பிக்க முடிந்தது.

இரண்டாம் உலகப் போருக்குப் பிறகு நேதாஜி இந்திய தேசிய இராணுவத்தை கலைத்தபோது இராணுவத்தில் இவரது பணி முடிந்தது.

பின் வரும் வருடங்கள் 
இரண்டாம் உலகப் போருக்குப் பிறகு, இராசாமணியின் குடும்பத்தினர் தங்கச் சுரங்கம் உட்பட அனைத்து செல்வங்களையும் அங்கேயே விட்டுவிட்டு இந்தியா திரும்பினர். 2005ஆம் ஆண்டில், ஒரு செய்தித்தாள் இவர் சென்னையில் வசிப்பதாகவும், சுதந்திரப் போராட்ட வீரர்களின் ஓய்வூதியம் பெற்று வந்தாலும்,  இவர் வாழ்வதற்கு சிரமப்படுவதாகவும் செய்தி வெளியிட்டது. இவர் உதவிக்காக தமிழ்நாடு அரசிடம் முறையிட்டார். பின்னர் தமிழக முதல்வர் ஜெ. ஜெயலலிதா  5 இலட்சம் பரிசுத் தொகையும் வீட்டு வசதி வாரியக் குடியிருப்பில் ஒரு இலவச வீடு ஒன்றையும் வழங்கி உதவினார்.

ஒடிசாவின் கட்டாக்கில் நேதாஜி சுபாஷ் போஸ் பிறந்த இட தேசிய அருங்காட்சியகத்தின் இந்திய தேசிய இராணுவக் கலைக்கூடத்துக்கு இவர் தனது சின்னங்களை வழங்கியுள்ளார்.

2016 ஆம் ஆண்டில், எபிக் தொலைக்காட்சியில் அத்ரிசியா என்ற தொலைக்காட்சி தொடரில் இவரது கதை ஒளிபரப்பப்பட்டது.

இறப்பு 
சுதந்திரப் போராளி திருமதி. சரசுவதி ராசாமணி சனவரி 13, 2018 அன்று மாரடைப்பால் இறந்தார். இவரது இறுதிச் சடங்குகள் சென்னை ராயப்பேட்டை பீட்டர்ஸ் காலனியில் நடைபெற்றது.

சான்றுகள் 

இந்திய விடுதலைப் போராட்ட வீராங்கனைகள்
1927 பிறப்புகள்
சுபாட்டிபை

{{Infobox Website|name=சுபாட்டிபை|logo=Spotify logo with text.svg|logo_alt=The Spotify logo|country_of_origin=ஸ்வீடன்|locations=16 அலுவலகங்கள் |founder=|industry=|url=|registration=அவசியம்|type=ஒலி ஊடக ஓடை வழங்குநர்|company_type=பொது|traded_as=|launched=|location_city=ஸ்டாக்ஹோம், ஸ்வீடன்|num_users={{Unbulleted list
 | இலவச பயனர்கள் : 210 மில்லியன்
 | பணம் செலுத்தும் பயனர்கள் : 165 மில்லியன்
 | மொத்தம் '': 365 மில்லியன்
}}()|revenue= US$9  பில்லியன் (2021)}}சுபாட்டிபை''' ( ஆங்கில மொழி: Spotify / ˈspɒtɪfaɪ / ; சுவீடிய மொழி: [ˈspɔ̂tːɪfaj] )  ஒரு  ஊடக ஓடை மற்றும் ஊடக சேவை வழங்கும் நிறுவனம் ஆகும். இது  23 ஏப்ரல் 2006 இல் டேனியல் ஏக் மற்றும் மார்ட்டின் லோரென்ட்ஸனால் நிறுவப்பட்டது. இது உலகின் மிகப்பெரிய இசை ஓடை சேவை வழங்குநர்களில் ஒன்றாகும். ஜூன் 2021 நிலவரப்படி 165 மில்லியன் பணம்  செலுத்தும் சந்தாதாரர்கள் உட்பட 365 மில்லியனுக்கும் அதிகமான மாதாந்திர பயனர்கள் உள்ளனர்.

சுபாட்டிபை 70 மில்லியனுக்கும் அதிகமான பாடல்கள் மற்றும் வலையொளிகளை  வழங்குகிறது. இதன்  அடிப்படை அம்சங்கள் இலவசமாக வழங்கப்படுகின்றன . அதே நேரத்தில் இணைய இணைப்பு இல்லாமல் கேட்பது மற்றும் விளம்பரம் இல்லாமல்  கேட்பது போன்ற கூடுதல் அம்சங்கள் கட்டணச் சந்தாக்கள் மூலம் வழங்கப்படுகின்றன. பயனர்கள் கலைஞர், ஆல்பம் அல்லது வகையின் அடிப்படையில் இசையைத் தேடலாம், மேலும் ஓடைப் பட்டியல்களை  உருவாக்கலாம், திருத்தலாம் மற்றும் பகிரலாம்.

மேற்கோள்கள் 
 

விண்டோசு ஆக்கக்கூறுகள்
சிம்பியன் மென்பொருட்கள்
ஐஓஎஸ் மென்பொருட்கள்
ஆண்ட்ராய்டு மென்பொருட்கள்
நியூயார்க் பங்கு சந்தையில் பட்டியலிடப்பட்டுள்ள நிறுவனங்கள்
இசை ஊடக ஓடை சேவைகள்